laion/Wikipedia-Exotic huggingface dataset:
הרכבת התחתית של פריז

הרכבת התחתית של פריז (נודעת גם בשם המטרו של פריז, בצרפתית: Métro de Paris ובשם métropolitain) היא רכבת תחתית עירונית המשמשת אמצעי תחבורה מרכזי בפריז ובפרבריה הקרובים. המטרו, שהפך לאחד מסמליה של פריז, מאופיין בסגנון ארכיטקטוני הומוגני, המושפע מסגנון אר נובו. בשנת 2013 כללה הרכבת 14 קווים "ארוכים" ושני קווים לטווח קצר, ומספר התחנות הפעילות היה 303. אורכה הכולל של מערכת הרכבת התחתית היה 219.9 קילומטר (כולל 62 תחנות בהן עובר יותר מקו אחד) והיא הסיעה 4.5 מיליון איש ביום. המטרו פעיל החל מהשעה 5:30 בבוקר עד השעה 00:45 בלילה והוא מקושר עם רכבת הפרברים RER ותחנות הרכבת הגדולות. מחיר כרטיס נסיעה נקבע לפי אזורי הנסיעה (פריז וסביבותיה מחולקות לשישה אזורים, המסומנים על מפת רשת התחבורה הציבורית). הכרטיס הבסיסי, מאפשר נסיעה בתוך גבולות פריז בכל מערכת המטרו וכן ב-RER, לחלופין הכרטיס מאפשר נסיעה באוטובוס ובחשמלית במשך שעה וחצי (ניתן לרדת ולעלות מקו אוטובוס אחד לאחר ללא הגבלה, במסגרת זמן זו). נסיעה ליעד מחוץ לפריז ב-RER או ברכבת מצריכה כרטיס נסיעה ליעד המבוקש. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אף שב-1863 כבר הוקם הקו הראשון ברכבת התחתית של לונדון, בפריז התלבטו בשאלת רכבת עירונית כחמישים שנה, מאז שנות ה-40 של המאה ה-19. החשש המשמעותי ביותר נגע לשימוש במסילות הרכבת העירוניות כחלק מרשת רכבות הארצית, ולבעיות הבטיחותיות הנובעות מכך. בסופו של דבר הוכרע שהרכבת תהיה תחתית, בעיקר עקב עלויות השטח הנדרש ברחבי העיר. בתחילה התנגדו אנשים רבים להקמת המטרו: נהגי אוטובוס וכרכרות שחששו לפרנסתם, אנשי כלכלה שחששו שהמטרו תעלה הון רב, ותושבי פריז שחששו שתושבי הפרברים יציפו את עירם. תוכנית הרכבת התחתית שכללה תשעה קווים אושרה ב-1896. בנובמבר 1898 החלה בניית הקו הראשון, שנחנך ב-1900 במהלך התערוכה העולמית של פריז, שבמסגרתה ביקרו בעיר מאות אלפי תיירים. ביום חנוכת קו המטרו הראשון, ב-19 ביולי 1900, התקהלו המוני אזרחים על-מנת לראות את הפלא החדש, אך רבים חששו לרדת מתחת לאדמה ולהשתמש בו. במהלך השנים הבאות נפתחו קווים חדשים כמעט בכל שנה. רכבת רכבת תחתית מדיה וקבצים בנושא הרכבת התחתית של פריז בוויקישיתוף הרכבת התחתית של פריז, ברשת החברתית פייסבוק הרכבת התחתית של פריז, ברשת החברתית אקס (טוויטר) מידע על המטרו של פריז מתוך האתר "פרנקופילים אנונימיים" אתר האינטרנט הרשמי של הרכבת התחתית של פריז (בצרפתית ובאנגלית) אתר הבית של RATP, מפעילת הרכבת פעילות לשנת 2012, אתר STIF, ע' 20(הקישור אינו פעיל, 4.4.2019) מספר זה כולל תחנת פוניקולר, כך שמספר תחנות הרכבת הוא 302 לקו 7 יש פיצול בדרום הקו לשתי תחנות קצת: עיריית איברי ווילז'ויף לקו 13 יש פיצול לשתי תחנות קצה בצפון הקו: לסן דניס וללה קורטיי
בלרופון

בלרופון (ביוונית: Βελλεροφῶν) הוא גיבור מהמיתולוגיה היוונית, אשר רכב על פגסוס, סוס הפלא המעופף. המיתולוגיה מספרת שבלרופון אילף את פגסוס הסוס המעופף, באמצעות רסן מוזהב שקיבל מהאלה אתנה. בלרופון ביצע מספר משימות מסוכנות כשהוא רכוב על פגסוס, שכללו את הריגת הכימרה, הבסתן של האמזונות ועוד. לאחר ביצוע מטלות אלו רצה בלרופון בכבוד האלים וקיווה לחיות לצדם באולימפוס, הר משכנם, אך פגסוס סירב לקחתו לשם והשליכו מעל גבו. מדיה וקבצים בנושא בלרופון בוויקישיתוף בלרופון, באתר אנציקלופדיה בריטניקה (באנגלית) בלרופון, באתר אנציקלופדיית ההיסטוריה העולמית (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
פינקלשטיין

האם התכוונתם ל... אישים: אברם פינקלשטיין – פעיל אמריקאי בולט לזכויות נשאי איידס והומוסקסואלים איציק פינקלשטיין - דמות מסרט הקולנוע "נקמתו של איציק פינקלשטיין" אליעזר אריה פינקלשטין – חוקר מדרש, ומנהיגה של היהדות הקונסרבטיבית בארצות הברית. אלעזר פינקלשטיין – מאנשי ארגון השומר ארתור פינקלשטיין – יועץ בחירות בלומה פינקלשטיין – משוררת וחוקרת ספרות ישראלית בן-עמי פינקלשטיין – פסיכיאטר שווייצרי-אמריקאי ממוצא יהודי גילה פינקלשטיין – חברת הכנסת היינריך פינקלשטיין – רופא ילדים יהודי-גרמני, מחלוצי רפואת הילדים בגרמניה זאב פינקלשטיין (שוהם) – היה עורך דין, פעיל ציוני ופעיל ציבור באירופה ובחיפה ישראל פינקלשטיין – ארכאולוג ולשעבר ראש החוג לארכאולוגיה באוניברסיטת תל אביב לבנה פינקלשטיין – שחקנית תיאטרון וקולנוע ישראלית לואיס פינקלשטיין – חוקר תלמוד והלכה מנחם פינקלשטיין – שופט בבית המשפט המחוזי, ולשעבר הפרקליט הצבאי הראשי הרב משולם פינקלשטיין – בעל "אלף המגן", רב, פוסק ומחבר ספרים בנושאים עיוניים, הלכתיים ובתחום המוסר. נורמן פינקלשטיין – דוקטור למדע המדינה אמריקני-יהודי ידוע בביקורתו נגד ישראל צבי (גרישה) פינקלשטיין – סגן יו"ר ההתאחדות הישראלית לכדורגל ויו"ר תנועת מכבי ישראל שלמה פינקלשטיין – אלוף פאראלימפי ישראלי שמחה פינקלשטיין – שחקן טניס שולחן ישראלי אחר: ועדת פינקלשטיין – ועדת בדיקה ממשלתית בראשות מנחם פינקלשטיין לבדיקת המחדלים שהובילו לבריחה מבית הסוהר גלבוע (2021)
המסגד הגדול ברמלה

המסגד הגדול (בערבית: الجامع الكبير, "אל-ג'אמע אל-כביר") המכונה גם מסגד אל-עומרי (בערבית: المسجد العمري, "אל-מסג'ד אל-עמרי") הוא מסגד פעיל, השוכן במבנה כנסייה צלבנית בעיר רמלה ונחשב לאחד המסגדים הגדולים במדינת ישראל. הנוצרים בימי הביניים זיהו בטעות את רמלה עם העיר רמה, עירו של יוסף הרמתי שתרם את חלקת קברו לקבורת ישו בירושלים. בעקבות כך, הפכה רמלה לאתר צליינות חשוב, ואף נבנתה בה קתדרלה גדולה, שהוקדשה ליוחנן המטביל. הקתדרלה נבנתה באמצע המאה ה-12 כבזיליקה גדולה, ובה אולם תווך ושתי סיטראות באורך של כשישים מטרים, וברוחב של כ-20 מטרים. אולם התווך הופרד מן הסטראות בכל צד על ידי שמונה עמודים שעוטרו בכותרות צלבניות קלסיות בדגמים צמחיים. העמודים תמכו בגג מקומר, וחלקה המוגבה של הקתדרלה הואר בשני טורים של 14 חלונות, שנבנו תחת כרכובי אבן. עד ימינו נראה בפינה המערבית של חצר המסגד שער הכניסה הצלבני, הכולל שלוש קשתות ושלושה עמודים, המרמזים על השילוש הקדוש. הכנסייה שימשה את הנוצרים הצלבנים עד שנת 1260, ואז הולאמה על ידי הממלוכים. בשנת 1260 נכבשה ארץ ישראל בידי השליט הממלוכי ביברס. בעקבות כך, גירשו הממלוכים את הנוצרים מקתדרלת יוחנן הקדוש ברמלה, והסבו את המבנה למסגד. פעולה זו, אגב, לא ייחודית דווקא לרמלה, והיא מוכרת ממקומות נוספים, כמו הפיכת כנסיית סנטה אנה בירושלים למדרסה מוסלמית על ידי צלאח א-דין, ולהפך - הפיכת מסגד אל-אקצא לכנסייה של מסדר הטמפלרים, ועוד. הממלוכים ביצעו כמה שינויים במבנה כדי להתאימו למסגד, ובין היתר התקינו בחלקו הדרומי של המבנה מינבר - דוכן תפילה שעליו עומד הדרשן ובסמוך לו הותקן מחראב - גומחת תפילה המצביעה על כיוון התפילה למכה; מעל המשקופים הצפוניים נקבעו שתי כתובות הלל: המערבית לביברס (המשקוף כאן בשימוש משני) והמזרחית לסולטאן קטבוגא (משקם המסגד), מהשנים 666 ו-692 להג'רה (1268 ו-1298 בהתאמה); ובצמוד למבנה רוצפה חצר גדולה, כמקובל במסגדים. צריח המסגד הגבוה, ממנו קורא המואזין, נבנה כנראה כבר בתחילה, אך שופץ ב-1314, כפי שמעידה כתובת ממלוכית הקבועה מעל שער הכניסה. בחצר המסגד שוכן קבר שייח' בעל כיפה, המזוהה במסורת המוסלמית כקברו של שהאב א-דין, קצין בכיר בצבא צלאח א-דין שנהרג בקרב קרני חיטין. לשהאב א-דין מיוחס גם מקאם שהאב א-דין בנצרת, הידוע יותר בכינויו "מסגד המריבה". מדיה וקבצים בנושא המסגד הגדול ברמלה בוויקישיתוף המסגד הגדול באתר התיירות העירוני
המסגד הגדול

המסגד הגדול, או מסגד יום השישי הוא מבנה דתי המצוי במרכזה של כל עיר מוסלמית גדולה, ואופייני במיוחד לימי הביניים. האם התכוונתם ל... המסגד הגדול ברמלה – המסגד הגדול ברמלה, ישראל. מסגד אל-עומרי (לוד) – ידוע גם כמסגד הגדול, לוד, ישראל. המסגד הגדול ובית החולים בדיבריאי – המסגד הגדול בדיבריאי (Divriği), טורקיה. המסגד הגדול של ג'נה – המסגד הגדול בעיר ג'נה שבמאלי, אפריקה. קירואן#המסגד הגדול – המסגד הגדול בקירואן, תוניס. חלב#המסגד הגדול – המסגד הגדול בחלב, סוריה. המסגד המרכזי על שם סבנג'י – מסגד מודרני בסגנון עות'מאני בעיר סבנג'י (Sabancı) שבטורקיה. המסגד האומיי – המסגד הגדול שנבנה בדמשק בידי אל-וליד (715 לספ') מבית אומיה. מסגד הנביא – המסגד הגדול של מדינה, מקום קבורתו של מוחמד והמקום השני בקדושתו באסלאם. מסגד אל-חראם – המסגד הקדוש של מכה, ובו הכעבה המהווה את המקום הקדוש ביותר למוסלמים וכיוון תפילתם. מסגד אל-אקצא – המסגד הגדול הממוקם בחלקו הדרומי של הר הבית, מקום המזוהה במסורת המוסלמית כיעד של מסע הלילה של מוחמד. המסגד הגדול בבאר שבע המסגד השוכן בעיר העתיקה של באר שבע, ברחוב העצמאות. בניין זה נבנה בשנת 1906, על ידי השלטון הטורקי
ישיבת שער התורה

ישיבת שער התורה הייתה ישיבה שהתקיימה בעיר גרודנו שבבלארוס של היום משנת 1915 ונסגרה בשנת 1939. מזוהה בעיקר עם הרב שמעון שקופ. הישיבה נוסדה על ידי חבורת תלמידים שנלכדו בעיר גרודנא שבליטא, על ידי עזרתו של הרב יעקב אריה ליפשיץ, בנו של בעל ה"עולת שלמה", על ידי הצבא הגרמני בעת מלחמת העולם הראשונה; אלו התמקמו בבית המדרש "יסוד ושורש העבודה", ולשם נקבצו בחורי ישיבה מפליטי המלחמה. בתחילה נבחר ועד מארגן, וכדמות מרכזית (של מעביר שיעור) נבחר הרב אלתר שמואלביץ. בהמשך מונה הרב יוסף לייב ננדיק כמשגיח. בסיום המלחמה עזב הרב שמואלביץ את הישיבה, וגם התרומות פחתו בצורה ניכרת (בעיקר עקב הפסקת התמיכה של אגודת עזרה). בהמלצת הרב יוסף שלמה כהנמן מונה הרב שמעון שקופ לכהן כראש ישיבה (תר"פ), ובכך היה ראש הישיבה הראשון של ישיבת שער התורה, כשהוא נמנע מטיפול בצד הכלכלי של הישיבה. בשנת 1920, בעקבות מלחמת פולין וברית המועצות, עזבו רוב תלמידי הישיבה, מלבד קומץ קטן, לפוניבז', ובעת כניסת הצבא האדום לעיר הישיבה נסגרה בצורה מוחלטת. לאחר נסיגת הצבא (תרפ"א) הוקמה הישיבה מחדש בבית המדרש "אלשיך" ובצוות הישיבה מונו כמה מקרוביו של הרב שקופ. בשנת תרפ"ב הונהגה בישיבה שיטת המוסר. באותה תקופה מונה הרב שלמה הרכבי למשגיח, והוא כיהן בתפקידו עד פרוץ מלחמת העולם השנייה. לאחר פרוץ המלחמה עזבו את הישיבה רוב תלמידיה, וגם הפעם נשאר קומץ הכולל את הרב שקופ שלא יכל לעזוב מפאת גילו. לאחר פטירת הרב שקופ עזבו גם קומץ התלמידים, ורוב הגרעין עבר לווילנה. חתנו של הרב שקופ, הרב שרגא פייבל הינדס, היה ר"מ ומנהל כספים בישיבה. בתקנות הישיבה היו כללים שנגעו לסדרי הלימוד. בסדר הלימוד היה חיוב על כל תלמיד ללמוד 11 דפי גמרא בשבוע, כאשר מתוכם שישה דפים בסגנון בקיאותי וחמישה בסגנון עיוני. מלבד זאת התקיימו בישיבה מבחנים על החומר הנלמד אחת לשבועיים. הרב דוד ליפשיץ ראש ישיבת רבינו יצחק אלחנן הרב משה רוזנשטיין הרב יהודה קולודצקי השר חיים משה שפירא הרב יצחק דב קופלמן הרב שמואל רוזובסקי הרב חיים ליב שמואלביץ הרב לייב מאלין, ראש ישיבת בית התלמוד ארצות הברית הרב אליהו מישקובסקי, ראש ישיבת כפר חסידים הרב צבי מרקוביץ, ראש ישיבת קרלין ירושלים הרב ישראל זאב גוסטמן, רב בווילנא וראש ישיבת נצח ישראל הרב נחום אבא גרוסברד, ר"י רבנו יעקב יוסף ומשגיח בפוניבז' הרב זיידל אפשטיין, משגיח בישיבת תורה אור הרב זלמן רוטברג, ראש ישיבת בית מאיר הרב יוסף רוזובסקי, ראש ישיבת אור ישראל בוגרי ישיבת שער התורה-גרודנה ישיבת שער התורה בגרודנה, הרב זעליג עפשטיין תמונת בניין של ישיבת גרודנו באתר JewishGrodno.com (אורכב 06.06.2020 בארכיון Wayback Machine) http://www.daat.ac.il/daat/chinuch/mosdot/shaar-2.htm ערך זה הוא קצרמר בנושא ישיבות. אתם מוזמנים לתרום לוויקיפדיה ולהרחיב אותו.
שוג'ו

שוג'ו (少女) הוא מונח שמקורו בשפה היפנית המתייחס לקהל היעד של נערות בגילאי 12–18. השימוש במילה קובע סוג ז'אנר בתחום סדרות האנימה וחוברות המאנגה המיועדות מילדות שרק החלו את גיל ההתבגרות וכלה ב"מבוגרות צעירות". עלילת הז'אנר, בשונה מהשונן, היא ברובה פנטזית, רומנטית וקסומה. גיבורת הז'אנר הן לרוב ילדות, נערות או בחורות צעירות. בישראל שודרו מספר סדרות שוג'ו ובהן: סדרות ערוץ הילדים – פרוטס באסקט, טוקיו מיו מיו, בנות הים פיצ'י פיצ'י פיץ', סאקורה לוכדת הקלפים, סיילור מון. סדרות ערוץ זום – גליטר פורס, גליטר פורס דוקי דוקי. סדרות ערוץ האנימה – יושי הנסיכה הקסומה, אחי היקר, מסע מרגש. הסדרה סופר פיג – שודרה בערוץ ג'טיקס ובערוץ פוקס קידס. מדיה וקבצים בנושא שוג'ו בוויקישיתוף ערך זה הוא קצרמר בנושא קולנוע ובנושא טלוויזיה. אתם מוזמנים לתרום לוויקיפדיה ולהרחיב אותו.
Paratrooper

Paratrooper הוא משחק מחשב שנוצר בשנת 1982 על ידי גרג קופרברג. מטרת המשחק היא למנוע מהצנחנים של צבא האויב לנחות באזור. השחקן שולט בתותח ארטילרי בתחתית המסך. התותח מסוגל להסתובב ולכסות תחום גדול של המסך, אבל הוא אינו מסוגל לזוז מהבסיס שלו. מסוקים טסים בחלקו העליון של המסך ומפילים צנחנים. התותח צריך ליירט את המסוקים ו/או הצנחנים ולמנוע מהם להצליח לנחות על הקרקע ולהשמיד אותו. הצנחנים מושמדים על ידי פגיעות ישירות של התותח, או שניתן לירות במצנח שלהם ובמקרה הזה הם יפלו למותם. לעיתים עוברים גם מטוסי סילון אשר מיירטים פצצות על התותח - ניתן לירות במטוסי הסילון ובפצצות שהם מטילים גם כן. השחקן צובר נקודות על ידי ירי על המסוקים, הצנחנים, מטוסי הסילון, ועל הפצצות שהם מטילים. כל ירייה עולה לשחקן נקודה אחת, לכן אם השחקן מנסה להגיע לתוצאה טובה, הוא חייב לנסות ולחסוך בתחמושת. המשחק מסתיים כאשר התותח נפגע ישירות מפצצה שהוטלה עליו, או כאשר צנחן הצליח לנחות ישירות על התותח, או כאשר ארבעה צנחנים מצליחים לנחות בשלום בצידי התותח (ארבעה בצד אחד ולא ארבעה באופן כולל). כאשר זה קורה, הם מסוגלים לבנות פירמידה אנושית ולטפס לתותח ולפוצץ אותו. Paratrooper, באתר PCGamingWiki (באנגלית)
דגל ניו ג'רזי

דגל מדינת ניו ג'רזי הוא דגל זהוב שבמרכזו סמל מדינת ניו ג'רזי. הדגל נקבע בהחלטה של האספה הכללית של ניו ג'רזי מה-11 במרץ 1896 כדגל המדינה. צבע הרקע מקורו בהוראה של ג'ורג' וושינגטון מה-2 באוקטובר 1779 לחיילי הגדוד הקונטיננטלי של ניו ג'רזי ללבוש מדים בצבע כחול כהה (צבע "ג'רזי") עם חזית בצבע זהוב. ב-28 בפברואר 1780 ניתנה הוראה שכל גדוד מדינתי יישא דגל שרקעו הוא בצבע חזית המדים. מדיה וקבצים בנושא דגל ניו ג'רזי בוויקישיתוף דגל ניו ג'רזי, באתר דגלי העולם (באנגלית) האספה הכללית של ניו ג'רזי, 11 במרץ 1896 דגל ניו ג'רזי, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
דניאל ג'ונסטון

דניאל דייל ג'ונסטון (באנגלית: Daniel Dale Johnston;‏ 22 בינואר 1961 – 10 בספטמבר 2019) היה זמר-יוצר, משורר וצייר אמריקאי, שסבל מהפרעה דו-קוטבית וסכיזופרניה. שיריו מאופיינים בנימה הילדותית והתמימה שלהם, המשלבת גם רבדים אפלים יותר. הוא ניחן בקול גבוה במיוחד ובהופעותיו נראה לרוב לא בטוח ומבולבל, מה שהפך לסימני ההיכר שלו ושל אמנותו. ג'ונסטון נולד בסקרמנטו, קליפורניה, אך גדל במערב וירג'יניה. הושפע רבות מהביטלס ובעיקר מג'ון לנון בצעירותו. את הקלטותיו הראשונות ביצע על טייפ ביתי, ובהן הוא ביצע את השירה והנגינה הן על פסנתר והן על מפוחית וגיטרה. את הקלטותיו חילק לכל מי שפגש. כמו כן עבד על ספר קומיקס, שאותו יצר בו בעת. ג'ונסטון העביר את שנתו הראשונה מחוץ לבית הוריו באוניברסיטה הנוצרית באבילן. בשנים אלו התפתח אצלו הדיכאון הכרוני, שילווה אותו כל חייו. משם הוא עבר לאוניברסיטה הקרובה יותר לבית הוריו. באוניברסיטה זו פגש אישה בשם לורי אלן, שהייתה לגורם המשפיע על יצירתו. ברבים משיריו היא משמשת כדמות לאידיאל הנשי הנמנע מג'ונסטון, ומניעה זו היא מקור למוזה המלנכולית שלו. אלן שימשה לג'ונסטון השראה לאורך כל הקריירה שלו, גם כשהיה מצוי במערכות יחסים עם נשים אחרות. ב-10 בספטמבר 2019, בגיל 58, נפטר מהתקף לב, לאחר מאבק ארוך שנים בסוכרת ומחלת שיגדון. ג'ונסטון צבר לעצמו קהל מעריצים גדול באוסטין, טקסס, כאשר חלק מהם רואים בו סוג של קוריוז ואילו אחרים רואים בו גאון יוצר. הוא ידוע ביכולתו ליצור מלודיות קליטות וכן בשימוש המושכל שלו במילים ומשחקו איתן. ג'ונסטון התגנב לתוכנית מיוחדת של MTV על סצנת המוזיקה המקומית באוסטין טקסס. בזכות הופעתו שם, הוא הצליח לקבל חשיפה לקהל רחב אשר גרמה לעליה במכירות קלטותיו הביתיות, על ידי חנויות מחוץ לעיר. אלבומו "HI, HOW ARE YOU" מ-1983 היה יצירתו הראשונה שזכתה להכרה ברחבי ארצות הברית, הודות לחשיפה הרבה שנתן לו קורט קוביין, סולנה של נירוונה, שנהג ללבוש חולצה עם איור של האלבום, בצילומים פרסומיים שונים של נירוונה באותן שנים. למרות החשיפה, קריירת המוזיקה שלו המשיכה לדשדש, עקב התדרדרות במצבו הנפשי, שגרמה לסכסוכים עם האמרגן שלו ויוצרים אחרים, אי עמידה בהתחיבויות להופעות, תקיפה תמהונית של אשה אקראית שג'ונסטון טען שהשטן שוכן בה, ולבסוף תאונת מטוס פרטי בו נסעו ג'ונסטון ואביו שנגרמה על ידו. ג'ונסטון המשיך לפרסם מוזיקה, וככל שסיפורו נודע יותר ברבים, ככה הוא הפך ל"אמן של אמנים". המוזיקה שלו זכתה להוקרה מאמנים מפורסמים רבים וביניהם: דייוויד בואי, יו לה טנגו, סוניק יות', אדי ודר, בק ועוד. ב-2005 יצא הסרט הדוקומנטרי "השטן ודניאל ג'ונסטון", העוקב אחר הזמר מתחילת שנות השמונים וההתמודדות המורכבת שלו ושל משפחתו עם הפארנויה ואי היציבות הנפשית של ג'ונסטון. לקראת ערב מחווה על יצירתו של דניאל ג'ונסטון, אמני אינדי ישראלים בהם נומקה, קוואמי, מיקה שדה מדיה וקבצים בנושא דניאל ג'ונסטון בוויקישיתוף אתר האינטרנט הרשמי של דניאל ג'ונסטון דניאל ג'ונסטון, במסד הנתונים הקולנועיים IMDb (באנגלית) דניאל ג'ונסטון, באתר AllMusic (באנגלית) דניאל ג'ונסטון, באתר MusicBrainz (באנגלית) דניאל ג'ונסטון, באתר Yandex.Music (ברוסית) דניאל ג'ונסטון, באתר Discogs (באנגלית) דניאל ג'ונסטון, באתר Songkick (באנגלית) דניאל ג'ונסטון, באתר Genius דניאל ג'ונסטון, באתר SecondHandSongs יובל פלוטקין, המוזיקאי האמריקני דניאל ג'ונסטון הלך לעולמו בגיל 58, באתר ynet, 12 בספטמבר 2019 Kevin Curtin, Austin Songwriting Genius Daniel Johnston Dead at 58, www.austinchronicle.com, ‏11 בספטמבר 2019 (באנגלית)
תור הזהב

תור הזהב הוא כינוי לתקופת פריחה בולטת של עם, מדינה או תחום פעילות. האם התכוונתם ל... במיתולוגיה: תור הזהב (מיתולוגיה יוונית) תקופות היסטוריות: תור הזהב של האסלאם תור הזהב של יהדות ספרד תור הזהב של ספרד תור הזהב של אתונה תור הזהב של הולנד תור הזהב של פולין תור הזהב של אתיופיה – ידוע יותר בשם התקופה הסולומונית המוקדמת תור הזהב של דנמרק (בין 1800 ל-1870) תור הזהב של סין תור הזהב של הודו (אנ') – נחשב לתקופה של ממלכת גופטה בתרבות: תור הזהב של הוליווד תור הזהב של הספרות הלטינית תור הזהב של הקומיקס תור הזהב של המדע הבדיוני
משחקי קליפורניה (משחק וידאו, 1987)

משחקי קליפורניה (באנגלית: California Games) הוא משחק וידאו שנוצר בשנת 1987 על ידי חברת Epyx. המשחק מאפשר לשחקנים לשחק במגוון ענפי ספורט אתגרי. ענפי הספורט שנכללו במשחק היו: סקייטבורדינג - באירוע זה יש לבצע כמות מרבית של טריקים שונים על רמפת Half-Pipe (אנ') על מנת להשיג את הניקוד הגבוה ביותר. כדורשק - באירוע זה השחקנים נדרשים להשתמש ברגליהם על מנת להשאיר באוויר כדור קטן ועגול, זמן רב ככל האפשר, תוך שהם מכים בכדור באמצעות הרגליים, הברכיים, הכתפיים או החזה. גלישת גלים - באירוע זה השחקנים גולשים על הגלים, מבצעים טריקים שונים ונמנעים ממכשולים שונים. גלגיליות - באירוע זה השחקנים נדרשים להחליק על גלגיליות לאורך טיילת, ולקפוץ מעל מכשולים. אופני BMX - באירוע זה השחקנים רוכבים על אופני BMX לאורך מסלול עפר, ומבצעים מבצעים פעלולים שונים, בעודם מנסים להימנע מלהתרסק. פריסבי - באירוע זה השחקן נדרש לזרוק פריסבי ולאחר מכן לשלוט בדמות אחר שנדרשת לתפוס את הפריסבי באוויר. המשחק פותח על ידי חברת Epyx (אנ') אשר התמחתה במהלך שנות ה-80 בפיתוח משחקי וידאו בז'אנר משחקי הספורט. המשחק נוצר בעקבות ההצלחה לה זכו המשחקים הקודמים של החברה שעסקו באולימפיאדת הקיץ ואולימפיאדת החורף. המשחק יצא לשווקים במקור ב-1987 לפלטפורמות Apple II ו-Commodore 64, בהמשך המשחק הוסב גם לפלטפורמות Amiga, Atari 2600, Atari ST, NES, ו-Sega Master System. משחקי קליפורניה, באתר PCGamingWiki (באנגלית) משחקי קליפורניה, במסד הנתונים הקולנועיים IMDb (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
שער וורן

שער וורן הוא שער בכותל המערבי של הר הבית מימי מקדש הורדוס. השער נקרא על שם הארכאולוג צ'ארלס וורן שגילה אותו מחדש במאה ה-19, והוא מקוטלג כמספר 30 בסקר בורות המים שלו. השער היה הצפוני מבין ארבעת השערים בכותל המערבי ההֶרודיָני, והיה קרוב למפלס הרחוב שעבר לאורך הכותל המערבי. ככל הנראה הוא היה מוגבה מעט מהרחוב עצמו על ידי במה שנקראה "כיכר", אך למרות הגבהה זו עדיין נותר הפרש בין גובה השער לבין מפלס רחבת הר הבית, ולכן מאחורי השער עלו גרמי מדרגות אל עבר רצפת הר הבית. המדרגות הללו נבנו בתוך מעבר שנבנה בצורת "ר". על פי השערתו של הארכאולוג דן בהט, שימש חלל השער בתקופה המוסלמית הקדומה כבית כנסת, והוא אותו בית כנסת שהוזכר במקורות ישנים כ"בית-כנסת המערה". כשכבשו הצלבנים את העיר במסע הצלב הראשון (בשנת 1099) הם הרגו את בני הקהילה היהודית, הרסו את בית הכנסת והפכו אותו לבור מים. השער היה חסום משך שנים רבות, ונפתח מחדש באוגוסט 1981 על ידי הרב מאיר יהודה גץ. לאחר מהומה פוליטית שחולל הווקף בהר הבית, הוא נחסם מחדש באמצעות בטון. הרב מאיר יהודה גץ ששימש כרב הכותל הקים מול השער בית כנסת מוארך וצר, השוכן על מרפסת מוגבהת מול השער. בית כנסת זה קרוי על שמו, בית הכנסת ע"ש הרב גץ, והכניסה אליו אפשרית רק דרך מנהרות הכותל. שער וורן, באתר מנהרות הכותל ירושלים - העיר העתיקה - מנהרות הכותל - שער וורן באתר מנהל השימור - רשות העתיקות מהלומות בהר-הבית, דבר, 2 בספטמבר 1981; (המשך הכתבה), דבר, 2 בספטמבר 1981 סוד המערה, באתר ישראל היום
מרחב תלת-ממדי

המונח "3D" מפנה לכאן. לערך העוסק במבחן ה-3D, ראו מבחן שלושת ה-D לאנטישמיות. מרחב תלת-ממדי הוא מרחב מתמטי או פיזיקלי, שיש לו שלושה ממדים, למשל אורך, רוחב וגובה. בפיזיקה קלאסית משתמשים במרחב כזה לתיאור העולם המקיף אותנו. במתמטיקה, מבנים תלת-ממדיים נחקרים במסגרת הנדסת המרחב, האנליזה הווקטורית והטופולוגיה התלת-ממדית. ערך מורחב – מרחב (פיזיקה) בפיזיקה הקלאסית, המרחב התלת-ממדי הוא ה"מקום" שבו מתרחשים כל האירועים הפיזיקליים. לכל מאורע פיזיקלי אפשר לתת (עד כדי עקרון אי הוודאות) מקום מסוים (כלומר: אוסף קואורדינטות) במרחב. המרחב הפיזיקלי מאופיין בתכונות שאנו רגילים אליהן מניסיוננו היומיומי: הוא רציף (לפחות באופן מעשי, אם כי רציפות המרחב היא נושא שעדיין מצוי בוויכוח מטאפיזי), הוא בעל שלושה ממדים (אורך, רוחב וגובה) יש בו מושג של מרחק (מטריקה) ואפשר לחבר בו דרכים (ליניאריות). על כן, מבחינה מתמטית נהוג למדל את המרחב הפיזיקלי כמרחב האוקלידי   R 3 {\displaystyle \ \mathbb {R} ^{3}} עם הנורמה האוקלידית ולתארו באמצעות מערכת צירים קרטזית תלת-ממדית. בני האדם חווים את העולם כעולם תלת-ממדי. בתחילת המאה ה-20, בעיקר בזכות עבודתו של הרמן מינקובסקי ופיתוח תורת היחסות, הוברר שנוח יותר לתאר את המרחב כאילו הוא ארבע-ממדי, וכולל גם את ממד הזמן. ביסוד תורת המיתרים עומדת ההנחה שהיקום הוא בעל ממד גבוה אף יותר, כאשר הממדים הגבוהים "מכורבלים" ולא ניתן למדוד אותם ישירות. ראו גם ממד בפיזיקה. ערך מורחב – מרחב (מתמטיקה) הנדסת המרחב עוסקת בגופים תלת-ממדיים, כגון קובייה, כדור, גליל. באלגברה ובאנליזה, מרחב וקטורי המורכב מצירופים של שלושה וקטורי בסיס הוא מרחב תלת-ממדי. במרחב כזה, ובפרט במרחב האוקלידי התלת-ממדי, אפשר לתאר כל נקודה על ידי שלשה של מספרים, ולצרכים מעשיים מקובל להשתמש במערכת צירים קרטזית. ישנם מרחבים שהתמונה הנשקפת בהם מכל נקודה דומה, בקירוב, לזו הנשקפת מנקודת הראשית של   R 3 {\displaystyle \ \mathbb {R} ^{3}} - ועם זאת הם אינם מציגים את אותה התנהגות במרחקים גדולים; שפת הכדור היא דוגמה למרחב כזה, בממד 2. מרחבים כאלה, שהם תלת-ממדיים "מקומית", נקראים יריעות תלת-ממדיות, ובהן עוסקת הטופולוגיה תלת-ממדית. השערת פואנקרה, ההשערה החשובה ביותר בתחום זה, נפתרה לא מכבר. מרחב ארבע-ממדי גרפיקת תלת-ממד הדפסה תלת-ממדית סרט תלת-ממד מדיה וקבצים בנושא מרחב תלת-ממדי בוויקישיתוף מרחב תלת-ממדי, באתר MathWorld (באנגלית)
סטיב ארווין

סטיבן ("סטיב") רוברט ארווין (באנגלית: Stephen Robert Irwin, ידוע גם בכינויו "צייד התנינים"; 22 בפברואר 1962 - 4 בספטמבר 2006) היה חובב טבע אוסטרלי, מומחה לחיות בר ולתנינים בפרט, המוכר בין השאר בשל תוכנית הטלוויזיה "צייד התנינים" (The Crocodile Hunter) - תוכנית טבע-דוקומנטרית שאותה הנחה יחד עם אשתו טרי ארווין ואשר שודרה בכל העולם. הצמד היו הבעלים של גן החיות אוסטרליה (Australia Zoo) שבקווינסלנד. ארווין, שבצעירותו עבד כלוכד תנינים בגן החיות של אביו, פיתח קריירת טלוויזיה בינלאומית, זכה בסרט קולנוע באורך מלא העוסק בחייו וכן לתהילה וכבוד בארצו אוסטרליה בזכות מאמציו לשימור חיות הבר ביבשת, מודעותו הסביבתית ומאמציו לקידום התיירות בה. על אף התדמית המאצ'ואיסטית שהוצמדה לו, כאחד שמתעסק עם בעלי חיים מסוכנים וגדולים, ארווין דגל בשימור משאבי הטבע ושמירה עליו. אף על פי כן, דמותו ה"ספק יהירה"-"ספק מתלהבת" כפי שהשתקפה בהתנהגותו בתוכניות הטלוויזיה בהשתתפותו הביאה עליו ביקורת לא מעטה, במיוחד בנוגע למקרה אחד בו החזיק את בנו התינוק בעודו מאכיל את אחד התנינים בגן החיות שבבעלותו. ארווין נהרג ב-2006 סמוך לחופי פורט דאגלס שבקווינסלנד בשעה שצילם סרט דוקומנטרי תת-ימי: טריגון קצר-זנב מתח את עוקצו בשעה שארווין שחה בקרבתו; העוקץ ננעץ בליבו של ארווין, דבר שגרם למותו מדום לב. רבים באוסטרליה התאבלו על מותו, בהם ראש ממשלת אוסטרליה ג'ון הווארד. קרוקודיל דנדי אתר האינטרנט הרשמי של סטיב ארווין (באנגלית) סטיב ארווין באתר אנימל פלנט (באנגלית) ביוגרפיה (באנגלית) אתר לזכרו של ארווין (באנגלית) צייד התנינים סטיב ארווין נהרג, באתר ynet, 4 בספטמבר 2006 "עשית את העולם למקום טוב יותר", באתר ynet, 5 בספטמבר 2006 ארז מיכאלי‏, ספיריטס: קרוקודיל סטיב, באתר וואלה, 25 בדצמבר 2013 הסבר על ה"דודל" (שרבוט גוגל) שפרסמה גוגל לציון יום הולדתו ה-57 של סטיב ארווין, באתר מנוע החיפוש "גוגל" (באנגלית), 22 בפברואר 2019 סטיב ארווין, באתר אנציקלופדיה בריטניקה (באנגלית) סטיב ארווין, באתר "Find a Grave" (באנגלית) סטיב ארווין, ברשת החברתית Goodreads "צייד התנינים" האוסטרלי נהרג מעקיצת דג, באתר הארץ, 4 בספטמבר 2006